Tadeusz Lewicki

Tadeusz Lewicki (naskiĝis la 29-an de januaro 1906 en Lvovo, mortis la 22-an de novembro 1992 en Krakovo) - pola orientalisto, arabisto kaj historiisto-mezepokisto kun la monda rekono, profesoro de Jagelona Universitato. Membro de Pola Scienca Akademio kaj Pola Akademio de Scipovoj, kaj interalie de Acadèmie des Sciences d’Outre-Mer, Association Internationale d’Études des Civilisations Mediterranéennes, Royal Asiatic Society, Körösi Csoma, Pola Orientalistika Societo kaj Pola Popolkoniga Societo. Li okupiĝis pri orientaj fontoj (arabaj kaj hebreaj) koncerne historion de Nord-Afriko kaj slavoj, krome pri literaturo de islamaj sektoj, antaŭ ĉio de ibadioj. Li gvidis terenajn esplorojn en Alĝerio, Maŭretanio, Senegalo, Kameruno kaj Tanzanio.

 Vivo 
Filo de Tadeusz, juristo kaj Helena el familio Ostrowski. Kiel apenaŭ 13-jara knabo aliĝis al Lvovaj agletoj defendantaj la polan Lvovon kontraŭ ukrainoj, poste finis la 8-an Realan Gimnazion je la nomo al Kazimiro la Granda, kaj baldaŭ post abituro (1925) ekstudis en Universitato de Johano Kazimiro (1927). Komence studis jurosciencon, sed en 1928 iris al Parizo, por edukiĝi pri politika scienco kaj orientaj lingvoj (celo estis diplomatia kariero en unu el arabaj landoj). Dum kelkmonata vojaĝo al Alĝerio kaj restado en la araba medio, juna Tadeusz decidis ŝanĝi la studdirekton. Post reveno al Lvovo kaj elekto de orientalistiko lia scienca kariero ligiĝis kun arabisto, antaŭa diplomato de cara Rusio, profesoro Zygmunt Smogorzewski, kaj lernadon de ŝemida lingvaro kompletigis en Teologia Fakultato, ĉe konata bibliisto kaj hebreisto, pastro profesoro Aleksy Klawek. Kune kun frato Sanisław (1908-1941) apartenis al akademia korporacio K! Aquitania.

 Laboraĵoj (elekto) 
Fremdlingvaj
 La voie Kiev - Vladimir, 1938
 Pologne et les pays voisins dans le "Livre de Roger", 1945
 Études ibādites nord-africaines, 1955
 West African food in the Middle Ages, 1974
 Arabic external sources for the history of Africa to the south of Sahara, 1974
 Etudes maghrébines et soudanaises, 1976

 Bibliografio 
 Józef Rozynek, Józef Julian Ziółkowski, Doktorzy honoris causa Uniwersytetu Wrocławskiego 1948-2002 (Honoraj doktoroj de Vroclava Universitato 1948-2002), Vroclavo 2002, .
 Alicja Małecka, Profesor Tadeusz. Wspomnienie o Profesorze Tadeuszu Lewickim (1906-1992) Profesoro Tadeo. Rememoro pri Profesoro Tadeusz Lewicki (1906-1992)
 Kinga Maciuszak, Z historii orientalistyki na Uniwersytecie Jagiellońskim  El historio de orientalistiko en Jagelona Universitato (kun fotoj), "Alma Mater" n-ro 120–121, p. 138

Kategorio:Polaj orientalistoj
Kategorio:Polaj arabistoj
Kategorio:Krakovanoj
Kategorio:Partoprenantoj de la Varsovia ribelo